 హేళనగా అన్నాడు శశికాంత్ "మిస్ ఉజ్వలా! నువ్వూ గురుదత్ కలిసి నామీద ప్రయోగించిన అస్త్రశాస్త్రాలన్నింటిని మించిన బ్రహ్మస్త్రం ఇది. కంపెనీని పూర్తిగా మీకు స్వాధీనం చేసే ముందు , నా సంతకానికి ఇంకా విలువ మిగిలి ఉండగానే నేను చేసిన ఓ చిన్న పని తేజస్విని తిరిగి ఉద్యోగంలోకి తీసుకోవడం." "నో! యూ కెన్ నాట్ డూ దట్!" అంది ఉజ్వల పాలిపోయిన మొహంతో. ఇందులోని మతలబు ఏమిటో తనకి అంతుబట్టనట్లు అయోమయంగా చూస్తూ వుండిపోయాడు గురుదత్. "బట్ ఐ హావ్ అల్ రెడి డన్ ఇట్! తేజస్విని ఉద్యోగంలోకి తీసుకున్నాను. పాస్ట్ టెన్స్" అన్నాడు శశికాంత్. "యూ-" అని ఏదో అనబోయింది ఉజ్వల. "షటప్! నేను చెప్పేది శ్రద్దగా విను. తేజస్వి చెయ్యని నేరాలు కొన్ని అతని మీద రుద్ది అన్యాయంగా ఉద్యోగంలో నుంచి పీకేశాం మనం. అనేరాలేవి రుజువు కాలేదని ఒప్పుకుంటూ తిరిగి అతన్ని ఉద్యోగంలోకి తీసుకున్నాను. ఇక మళ్ళీ అతన్ని తీసెయ్యడం ఎవరి తరమూ కాదు. అతని మీద ఇక ఎన్ని అభాండాలు వేసినా ఎవరూ నమ్మరు. ఉజ్వలా! నువ్వూ, గురుదత్ కలిసి నా కంపెనీని గద్దలు తన్నుకుపోయినట్లు తన్నుకుపోయారు. బట్ దిస్ శశికాంత్ నెవర్ ఫర్ గేట్స్ అండ్ నెవర్ ఫర్ గివ్స్. నాకు జరిగిన అన్యాయం ఎన్ని జన్మలెత్తినా మరిచిపోను నేను. అందుకనే పోతూ పోతూ పార్టింగ్ గిప్ట్ గా తేజస్విని మీకు అంటగట్టి పోతున్నాను. కంపెనీతో బాటు తేజస్వి కూడా వచ్చేస్తాడు మీ దగ్గరికి. అతను ఎంత న్యూసేన్సు క్రియేట్ చెయ్యగలడో నీకు తెలుసు. ఇక మీకు కంటి మీద కునుకు ఉండదు. "విష్ యూ అల్ ద వరస్ట్!" అన్నాడు శశికాంత్ కసిగా. తేజస్వి అనే ఆ ఒక్క ఎంప్లాయి తను కొన్న కంపెనీలో చేరడం వల్ల తనకు కలిగే ఇబ్బందులేమిటో అన్న విషయం కొన్ని నెలలు గడిస్తే గాని పూర్తిగా అర్ధం కాలేదు గురుదత్ కి. చాలా చిత్రమైన వ్యక్తీ ఈ తేజస్వి. కట్టే విరిచినట్లు మాట్లాడుతాడు అతను. కానీ ఎప్పుడూ కోపంగా మాట్లాడాడు. అతని మాట వర్కర్సందరికి శిరోధార్యమే. అదే వర్కర్స్ ఈ తేజస్వినే కొద్ది నెలల క్రితం కింద పడేసి కొట్టారని విన్నాడు తను. తప్పు చేశామన్న పశ్చాత్తాపం కొద్ది ఇప్పుడు వాళ్ళతన్ని దేవుడిలా చూస్తున్నట్లు అనిపిస్తోంది. వర్కర్స్ అందరి తరపునా ఒక చార్టర్ ఆఫ్ డిమాండ్స్ సమర్పించాడు తేజస్వి. చాలా వింతగొలిపే విషయం ఏమిటంటే , ఆ కోర్కెల జాబితాలో వర్కర్ల జీతభత్యాల గురించి, వర్కింగ్ కండిషన్స్ గురించి డిమాండ్స్ చాలా తక్కువగా వున్నాయి. "తనకు మాలిన ధర్మం" అనిపించే రకం డిమాండ్స్ - అంటే ఫలాని మందులు ప్రజలకు హానికరం- అవి తయారు చెయ్యకూడదు- లాంటి పబ్లిక్ ఇంటరెస్టు డిమాండ్స్ మాత్రం చాలా ఎక్కువ ఉన్నాయి. వీటన్నిటి కోసం ఆందోళన చెయ్యడానికి వర్కర్సుని ఎలా ఒప్పించగలిగాడు అతను? ఎలా ఒప్పుకున్నారు వాళ్ళు? కొత్త రకం అనుభవం ఇది తనకి! మాములు వర్కర్సు ఈ, మాములు యునియన్ లీడర్సుని ఎంతోమందిని చూశాడు తను. అనుభవం మీద వాళ్ళతో ఎలా డీల్ చెయ్యాలో తెలుసుకున్నాడు. కానీ ఈ తేజస్వి వేరు. కొరకరాని కొయ్యగా తయారయ్యాడు ఇతను తనకి. అసలు తను ఈ కంపెని కొని తల కొరివి తెచ్చి పెట్టుకున్నట్లయిందా? అలా చాలాసేపు మధనపడిన తరువాత హటాత్తుగా గురుదత్ కి ఒక విషయం స్పురించి మనసు తేలిక పడినట్లయింది. తారాబలంమీద చాలా నమ్మకం తనకి. జ్యోతిష్కులు చెప్పిన చాలా విషయాలు నిజమయ్యాయి తన విషయంలో వాళ్ళు చెప్పిన దాని ప్రకారం తను అజేయుడు. తనకు ఎన్ని ఆటంకాలు వచ్చినా చివరకు వాటంతట అవే తొలిగిపోతాయి. ప్రమాదాల సుడిగుండంలో చిక్కుకున్నా కూడా సురక్షితంగా బయటపడ్డాడు తను - ఎప్పటికప్పుడు. జాతకరిత్యా తను ఎదురులేకుండా, యాక్సిడెంట్లు లేకుండా ఎనభైరెండేళ్ళు సుదీర్ఘా జీవితం గడపవలసి ఉంది. క్రితం సంవత్సరం జరిగిన ఒక సంఘటన గుర్తొచ్చింది అతనికి. ఓసారి తను ఎక్కిన బోయింగ్ విమానం డిల్లి పాలం ఎయిర్ పోర్టులో లాండ్ కావడానికి రెడి అవుతోంది. దిగే సమయంలో గమనించాడు పైలట్ - విమానం లాండింగ్ గియర్ తాలూకు ముందు చక్రం జామ్ అయిపోయిందని. తక్షణం ఈ సమాచారాన్ని ఎయిర్ పోర్టు అధారిటీస్ కి రిపోర్టు చేసి, విమానాన్ని ఎమర్జన్సీ లాండింగ్ చెయ్యడానికి సిద్దమయ్యాడు పైలట్. పాసింజర్స్ కి ఈ సంగతి తెలిస్తే భయభ్రాంతులైపోతారని భావించి, ఈ సంగతి పబ్లిక్ అడ్రెస్ సిస్టంలో ప్రకటించలేదు పైలెట్. నిగ్రహంతో విమానాన్ని కిందికి దింపాడు. చక్రాలు నేలకు తగులుతాయనగా విమానం ముక్కుని హటాత్తుగా గాల్లోకి లేవదీశాడు అతను. అందువల్ల వెనక చక్రాల మీదే లాండ్ అయింది ఎయిర్ క్రాప్ట్. ముక్కు అలా పైకి ఎత్తే కాసేపు ముందుకి పరిగెత్తి, తరువాత ఆ బరువుని ఆపుకోలేక ముందుకి వాలిపోయింది. చక్రం లేకుండా విమానం తాలూకు ముందు భాగం డైరెక్టుగా నెలకి రాసుకోగానే, ఆ ఒరిపిడికి విమానం అంటుకుంది. ముందు పొగ, తరువాత మంటలు లేచాయి. ప్రయాణికుల్లో ఒకడైన తనకు మొదట్లో ఇదేమి తెలియలేదు. కానీ కొద్దీ క్షణాల తరువాత అందరికంటే ముందుగా గ్రహించాడు తను జరిగిపోయింది ఏమిటో. కానీ బెదిరిపోలేదు. తన జాతకబలం మీద తనకు చాలా నమ్మకం ఉండడమే దానికి కారణం.తను బతకాలి. ఇంకా ఏంతో సాధించాలి. అలా తన జాతకంలో రాసి ఉంది. చావు మూడిన వాళ్ళు ఈ విమానంలో ఎంతోమంది ఉండి ఉండవచ్చు. కానీ వాళ్ళలో తను ఒకడు కాడు - నిశ్చయంగా. ఇంతకుముందు కూడా ఎన్నో గండాలలో నుంచి బయట పడ్డాడు తను. అందుకే దృడనమ్మకం. ఇపుడూ అలాగే జరుగుతుంది. అలాగే జరిగింది కూడాను.
 helanagaa annadu sasikant "mis ujwala! nuvvuu gurudat kalisi naameeda prayoginchina astrasaastraalanni minchina brahmastram idhi. companyni puurtigaa meeku swaadheenam chese mundu , naa santakaaniki inka viluva migili undagaane nenu chesina oo chinna pani tejaswini tirigi udyogamloki teesukovadam." "noo! uu ken nat doo dhath!" andi ujwala paalipoyina mohamto. indulooni matalabu emito tanaki anthubattanatlu ayomayamgaa chustuu vundipoyaadu gurudat. "butt ai haav all redi dun it! tejaswini udyogamloki teesukunnaanu. past tens" annadu sasikant. "uu-" ani edho anaboindi ujwala. "shatap! nenu cheppedi shraddagaa vinu. tejaswi cheyyani neraalu konni athani meeda ruddi anyaayamgaa udyogamlo nunchi peekesam manam. aneralevi rujuvu kaaledani oppukuntu tirigi atanni udyogamloki teesukunnaanu. ika mallee atanni teeseyyadam evari taramuu kaadu. athani meeda ika enni abhaandaalu vesina evaruu nammaru. ujwala! nuvvuu, gurudat kalisi naa companyni gaddalu tannukupoyinatlu tannukupoyaaru. butt dis sasikant never far gates and never far gives. naaku jarigina anyayam enni janmalettinaa marichiponu nenu. andukane pothoo pothoo parting gipt gaa tejaswini meeku antagatti potunnaanu. kampeneetho baatu tejaswi kuudaa vachestaadu mee daggariki. atanu entha neusensu criate cheyyagalado neeku telusu. ika meeku kanti meeda kunuku undadu. "vish uu all da verust!" annadu sasikant kasiga. tejaswi ane aa okka emplai tanu konna companylo cheradam valla tanaku kalige ibbandulemito anna vishayam konni nelalu gadiste gaani puurtigaa ardham kaaledu gurudat ki. chala chitramaina vyaktee ee tejaswi. katte virichinatlu matladutadu atanu. cony eppuduu kopanga matladadu. athani maata varkarsandariki shirodhaaryame. adhe workers ee tejaswine koddi nelala kritam kinda padesi kottarani vinnadu tanu. tappu chesamanna paschaattaapam koddi ippudu vaallatanni devudila chustunnatlu anipistondi. workers andari tarapuna oka charter af demands samarpinchaadu tejaswi. chala vintagolipe vishayam emitante , aa korkela jaabitaalo varkarla jeetabhatyaala gurinchi, varking conditions gurinchi demands chala takkuvagaa vunnayi. "tanaku maalina dharmam" anipinche rakam demands - ante falaani mandulu prajalaku hanikaram- avi tayaaru cheyyakudadu- lanti pablic interestu demands maatram chala ekkuva unnaayi. veetanniti kosam aandolana cheyyadaaniki varkarsuni ela oppinchagaligaadu atanu? ela oppukunnaru vaallu? kotta rakam anubhavam idhi tanaki! maamulu varkarsu ee, maamulu unian leadersuni entomandini chushadu tanu. anubhavam meeda vaallatho ela deal cheyyaalo telusukunnadu. cony ee tejaswi vaeru. korakarani koyyagaa tayaarayyaadu itanu tanaki. asalu tanu ee kampeni koni tala korivi tecchi pettukunnatlayinda? alaa chaalaasepu madhanapadina taruvaata hataattugaa gurudat ki oka vishayam spurinchi manasu telika padinatlayindi. taaraabalammeeda chala nammakam tanaki. jyotishkulu cheppina chala vishayaalu nijamayyayi tana vishayamlo vaallu cheppina daani prakaaram tanu ajeyudu. tanaku enni aatamkaalu vachina chivaraku vaatantata ave toligipotayi. pramaadaala sudigundamlo chikkukunna kuudaa surakshitamgaa bayatapaddadu tanu - eppatikappudu. jatakaritya tanu edurulekunda, accidentlu lekunda enabhairendellu sudiirghaa jeevitam gadapavalasi undi. kritam samvatsaram jarigina oka sanghatana gurtochindi ataniki. osaari tanu ekkina boing vimanam dilli paalam air portulo land kaavadaaniki redi avutondi. dige samayamlo gamaninchaadu pilat - vimanam landing gier taaluuku mundu chakram jam ayipoyindani. takshanam ee samaachaaraanni air portu adharities ki reportu chesi, vimaanaanni emargensy landing cheyyadaaniki siddamayyaadu pilat. pasingers ki ee sangati teliste bhayabhraantulaipotaarani bhavinchi, ee sangati pablic adres sistamlo prakatinchaledu pilet. nigrahamto vimaanaanni kindiki dimpaadu. chakralu neelaku tagulutaayanagaa vimanam mukkuni hataattugaa galloki levadeesaadu atanu. anduvalla venaka chakrala meede land ayindi air cropt. mukku alaa paiki ette kasepu munduki parigetti, taruvaata aa baruvuni aapukoleka munduki vaalipoyindi. chakram lekunda vimanam taaluuku mundu bhagam directuga nelaki rasukogane, aa oripidiki vimanam antukundi. mundu poga, taruvaata mantalu lechayi. prayaanikullo okadaina tanaku modatlo idemi teliyaledu. cony koddi kshanaala taruvaata andarikante mundugaa grahinchaadu tanu jarigipoyindi emito. cony bediripoledu. tana jaatakabalam meeda tanaku chala nammakam undadame daaniki kaaranam.tanu batakaali. inka entho saadhinchaali. alaa tana jaatakamlo rasi undi. chaavu moodina vaallu ee vimaanamlo entomandi undi undavacchu. cony vaallalo tanu okadu kaadu - nischayamgaa. intakumundu kuudaa enno gandaalalo nunchi bayata paddaadu tanu. anduke drudanammakam. ipuduu alaage jarugutundi. alaage jarigindi kuudaanu.